ใช้ผลิตภัณฑ์มืออาชีพ ใช้ของที่มีอยู่ที่บ้าน ป้องกันไม่ให้สีย้อมผมติดผิวหนัง
หากคุณไม่สามารถกำจัดคราบสีย้อมผมออกไปจากผิวได้สักที ลองลงทุนซื้อน้ำยากำจัดรอยเปื้อนจากร้านค้าดู ร้านขายยาจำนวนมากขายยากำจัดรอยเปื้อนที่สามารถกำจัดสีที่เข้มเกินไปจากปลายผม รอยเปื้อนบนเสื้อผ้า และคราบสีบนผิวหนังได้ ถ้าต้องการของที่ใช้ง่ายๆ ให้ลองหาซื้อกระดาษเปียกกำจัดคราบตามร้านขายยาใกล้บ้านดู กระดาษเปียกชนิดนี้จะช่วยสลายคราบสีบนผิวหนังและมักจะมีส่วนผสมที่จะไม่ทำให้ผิวหนังระคายเคือง ช่างทำผมของคุณอาจจะสามารถช่วยแนะนำผลิตภัณฑ์สำหรับกำจัดคราบที่เหมาะกับสภาพผิวของคุณและประเภทของสีย้อมผมของคุณ ลองขอคำแนะนำดู แต่ก็เตรียมตัวโดนดุที่ไม่ไปให้ร้านทำสีผมให้ด้วยนะ! เมื่อคุณย้อมสีผมเสร็จ คุณจะต้องรีบกำจัดคราบสีที่มือหรือตามไรผมเพื่อที่สีจะได้ไม่ซึมเข้าไปในผิวหนัง สีที่ซึมเข้าไปในผิวหนังแล้วจะกำจัดออกได้ยากมาก และคุณจะต้องขัดผิวเยอะ ผงฟูช่วยขัดขวางสารออกฤทธิ์ของสีย้อมผมได้ดี และเนื้อไม่หยาบมาก ผงฟูจะทำหน้าที่เป็นสครับธรรมชาติสำหรับมือและไรผมของคุณ  อย่างไรก็ตาม หากผิวหนังของคุณระคายเคืองได้ง่าย ให้ใช้ผงฟูนิดเดียวผสมน้ำแล้วนำมาถูกับผิวเบาๆ หากผิวหนังแดงหรือรู้สึกแสบขึ้นมา ให้ลองใช้วิธีอื่นเพื่อกำจัดสีแทน คุณจะลองผสมน้ำมะนาวไปกับผงฟูและน้ำเพื่อให้ได้ส่วนผสมที่เป็นธรรมชาติและมีฤทธิ์กำจัดคราบได้มากขึ้นก็ได้ สีย้อมผมส่วนใหญ่จะสลายตัวเมื่อคุณใช้ผลิตภัณฑ์ที่มีน้ำมันเป็นส่วนผสมหลักทาลงไปเพื่อกำจัดมันออกจากผิวหนัง น้ำมันมะกอก เบบี้ออยล์ หรือมอยส์เจอร์ไรเซอร์ที่มีน้ำมันเป็นส่วนผสมหลักล้วนใช้กำจัดสีย้อมผมได้ดีทั้งนั้น วิธีนี้เหมาะเป็นพิเศษสำหรับคนที่ผิวหนังระคายเคืองง่าย  ใช้ก้อนสำลีจุ่มน้ำมันแล้วนำมาถูบริเวณผิวหนังที่ติดสีเป็นเวลาหลายๆ นาที ล้างสีและน้ำมันออกด้วยน้ำอุ่น ลองดูว่าสียังติดผิวอยู่หรือไม่ หากยังติดอยู่ ให้ใช้ผลิตภัณฑ์ที่มีน้ำมันอีกครั้งและแช่ผิวส่วนที่ติดสีให้นานขึ้นก่อนจะใช้สำลีถูและล้างน้ำมันออก คุณจะทาเบบี้ออยล์หรือน้ำมันมะกอกทิ้งไว้บนผิวที่ติดสีข้ามคืนก็ได้เพื่อให้น้ำมันมีเวลาสลายสีย้อมผม ใช้ผ้าขนหนูปูทับหมอนเพื่อที่สีย้อมผมจะได้ไม่ติดปลอกหมอน ล้างน้ำมันและสีย้อมผมออกในตอนเช้าด้วยน้ำอุ่น คุณสมบัติของผงซักฟอกคือมันจะช่วยกำจัดสีย้อมผมได้อย่างรวดเร็ว แต่มันอาจจะออกฤทธิ์แรงเกินไปสำหรับผิวบอบบางบนใบหน้า ฉะนั้นให้ผสมน้ำยาล้างจานที่ไม่มีกลิ่นเพื่อใช้กับผิวหนังบนใบหน้าด้วยหากคุณไม่ได้เป็นคนที่ผิวหนังระคายเคืองง่าย  เทผงซักฟอกปริมาณน้อยใส่ผ้าขนหนูหมาดๆ และถูผิวส่วนที่ติดสี ถ้าคุณคิดว่าผงซักฟอกอาจจะแรงไปสำหรับผิวของคุณ ให้เทน้ำยาล้างจานปริมาณน้อยใส่ผ้าขนหนูหมาดแล้วนำมาถูผิวเพื่อกำจัดสีย้อมผม ถ้าคุณสังเกตว่าผิวเกิดอาการแดงหรือระคายเคือง ให้เลิกใช้วิธีนี้ ทั้งสองสิ่งนี้เป็นผลิตภัณฑ์ภายในบ้านที่สามารถกำจัดรอยสีย้อมผมออกจากผิวหนังได้จริง สเปรย์ฉีดผมและน้ำส้มสายชูสามารถกำจัดเซลล์ผิวที่ตายแล้ว ซึ่งรวมสีย้อมผมไปด้วย และทำหน้าที่เหมือนเป็นสารเร่งการผลัดเซลล์ผิว ช่วยเผยผิวใหม่ให้เห็น   ใช้ก้อนสำลีชุบสเปรย์ฉีดผมหรือน้ำส้มสายชูเช็ดผิวหนังบริเวณที่ติดสีเป็นวงกลมเพื่อกำจัดสีย้อมผม เช็ดซ้ำตามความจำเป็น หากคุณรู้สึกระคายเคืองหรือผิวหนังเกิดอาการแดงหลังจากใช้ผลิตภัณฑ์เหล่านี้ ให้เลิกใช้และลองทำตามวิธีอื่นที่อ่อนโยนกว่า น้ำยาล้างเล็บมีส่วนผสมที่อาจแรงเกินไปสำหรับผิวหนังของคุณ โดยเฉพาะผิวหนังที่บอบบางบริเวณใบหน้า ทางที่ดีควรใช้วิธีที่เหมาะสำหรับผิวหนังที่บอบบาง อย่างเช่นผลิตภัณฑ์ที่มีน้ำมันเป็นส่วนผสมหลักมากกว่า ขั้นตอนแรกในการหลีกเลี่ยงไม่ให้สีย้อมผมติดผิวหนังก็คือการเตรียมพร้อมก่อนย้อมผมที่บ้าน ให้ซื้อถุงมือยางหรือถุงมือพลาสติกมาคู่หนึ่งเพื่อป้องกันมือของคุณ ปูแผ่นพลาสติกหรือหนังสือพิมพ์เพื่อปกป้องพื้นผิวรอบตัวขณะที่คุณย้อมผม และใส่เสื้อผ้าเก่าๆ ที่คุณยอมให้เลอะคราบสีได้ หลังจากที่ย้อมสีผมแล้ว คุณควรใส่หมวกอาบน้ำพลาสติกเพื่อปกป้องผมของคุณและเลี่ยงไม่ให้สีย้อมผมติดผิวหนังหรือเสื้อผ้าด้วย อีกวิธีหนึ่งที่ดีมากคือการทำผลิตภัณฑ์ปกป้องผิวรอบๆ ไรผมเองเพื่อที่สีย้อมผมจะได้ไม่สามารถซึมเข้าผิวได้ ใช้ผลิตภัณฑ์อย่างเช่นวาสลีน (ปิโตรเลียมเจล) โลชั่นที่มีน้ำมันเป็นส่วนผสมหลัก หรือแม้แต่ลิปมัน ใช้นิ้วทาผลิตภัณฑ์ไปตามไรผม หลังใบหู รวมถึงหลังลำคอเพื่อที่สีย้อมผมจะได้ไม่สามารถทำผิวหนังเป็นคราบได้ง่ายๆ สีย้อมผมธรรมชาติอย่างเช่นเฮนน่ามักจะกำจัดออกจากผิวได้ง่ายกว่าสีย้อมผมทั่วไป สีเฮนน่าส่วนใหญ่จะหลุดจากผิวภายใน 48 ชั่วโมงและไม่มีส่วนประกอบที่เป็นพิษที่อาจซึมเข้าผิวหนังได้
ซื้อน้ำยากำจัดรอยเปื้อนแบบมืออาชีพ. ใช้กระดาษเปียกกำจัดคราบ. ปรึกษาช่างทำผมเรื่องผลิตภัณฑ์กำจัดคราบแบบมืออาชีพ. กำจัดคราบสีให้เร็วที่สุดเท่าที่จะทำได้. ใช้ผงฟูหรือยาสีฟันที่มีผงฟูเป็นส่วนผสม. ใช้น้ำมันมะกอก เบบี้ออยล์ หรือมอยส์เจอร์ไรเซอร์ที่มีน้ำมันเป็นส่วนผสมหลัก. ใช้ผงซักฟอกผสมน้ำยาล้างจาน. ใช้สเปรย์ฉีดผมหรือน้ำส้มสายชู. หลีกเลี่ยงผลิตภัณฑ์ที่ฤทธิ์แรงๆ อย่างเช่นน้ำยาล้างเล็บ. ใส่ถุงมือเวลาย้อมผม. ใช้ผลิตภัณฑ์ปกป้องผมที่มีน้ำมันเป็นส่วนผสมหลักตามไรผมก่อนย้อมสีผม. ลองพิจารณาการใช้สีย้อมผมธรรมชาติดู.
https://www.wikihow.com/Get-Dye-off-Skin https://www.wikihow.com/Get-Dye-off-Skin https://www.wikihow.com/Get-Dye-off-Skin
Using Professional Products Using Home Remedies Preventing Hair Dye From Getting on Your Skin